15 лістапада Беларускаму радыё споўнілася 90 гадоў. Сёлета мы не адзначаем “круглую дату” нейкім маштабным канцэртам на адной з буйных сцэнічных пляцовак. Але гэта не значыць, што нам няма чаго паказаць! Дастаткова паслухаць радыёпраграмы, каб пераканацца, як многа гучыць там запісаў — старых і новых. Фондавых, зробленых у нашай студыі, і трансляцыйных, ажыццёўленых на выездах.